प्रथम चमत्कार का वर्णन करते हुए सुसमाचार लेखक संत मारकुस सभागृह के अधिकारी जैरूस के बारे बतलाता है कि उसने येसु के पास आया तथा येसु से आग्रह किया कि वे उसके घर आयें क्योंकि उसकी बारह साल की बेटी मरने पर थी। येसु उसके आग्रह को स्वीकार कर, उसके साथ हो लिये किन्तु रास्ते पर उन्हें सूचना मिली कि लड़की मर चुकी है। संत पापा ने कहा कि हम यहाँ लड़की के पिताजी की स्थिति की कल्पना कर सकते हैं किन्तु येसु उससे कहते हैं, ”डरिए नहीं। बस, विश्वास कीजिए।” (पद 36) येसु ने पेत्रुस, याकूब और याकूब के भाई योहन के सिवा किसी को भी अपने साथ आने नहीं दिया। जब वे सभागृह के अधिकारी के यहाँ पहूँचे, तो ईसा ने देखा कि कोलाहल मचा हुआ है और लोग विलाप कर रहे हैं। उन्होंने भीतर जा कर लोगों से कहा, ”यह कोलाहल, यह विलाप क्यों? लड़की मरी नहीं, सो रही है।” इस पर वे उनकी हँसी उड़ाते रहे। ईसा ने सब को बाहर कर दिया और वह लड़की के माता-पिता और अपने साथियों के साथ उस जगह आये, जहाँ लड़की पड़ी हुई थी। लड़की का हाथ पकड़ कर उससे कहा, ‘तालिथा कुम”। इसका अर्थ है- ओ लड़की! मैं तुम से कहता हूँ, उठो। लड़की उसी क्षण उठ खड़ी हुई और चलने-फिरने लगी, क्योंकि वह बारह बरस की थी। लोग बड़े अचम्भे में पड़ गये।” (मार.5,38-42)